J-listinn ætlar að bjóða fram í Snæfellsbæ Aðalfundur Bæjarmálafélags Snæfellsbæjar var haldinn sl. mánudagskvöld . Þar var samankominn um 20 manna hópur úr félaginu . Að sögn Ragnhildar Sigurðardóttur á Álfavatni , formanns félagsins , var einróma ákveðið að bjóða fram J-listann við sveitarstjórnarkosningar að vori . Við kosningarnar vorið 2006 fékk J-listinn þrjá menn kjörna en Sjálfstæðisflokkurinn fjóra . Ragnhildur segir að Kristján Þórðarson bóndi á Ölkeldu og oddviti J-listans hafi ljáð máls á að leiða listann áfram . Boðað verði til framhaldsaðalfundar strax eftir áramótin og þá ákveðið hvernig staðið verði að uppstillingu á listann .